ગુજરાતમાં છેલ્લા ઘણા સમયથી અનામત મુદ્દે આગળ આવેલા હાર્દિક પટેલ મોદી સરકાર વિરુદ્ધ ટીકા કરવાનો એક પણ મૌકો છોડતો નથી. તેણે ફરી એક વાર ભાજપ પર પ્રહાર કર્યો છે. તેણે પોતાના ટ્વીટર એકાઉન્ટમાં લખ્યુ છે કે ભાજપ દેશમાં એવો ભ્રમ ફેલાવી રહ્યુ છે કે હિન્દુઓ જોખમમાં છે. હાર્દિકે આ પહેલી વખત મોદી સરકાર વિરુદ્ધ ટ્વીટ કર્યુ નથી તેણે આ પહેલા પણ સરકારની નીતિ વિશે દુનિયાને જણાવ્યુ હતુ. આ વખતે તેણે ટ્વીટ કરી છે કે દેશનાં લગભગ દરેક રાજ્યોમાં મુખ્યમંત્રી હિન્દુ છે અને દેશમાં સોથી વધુ ધારાસભ્યો પણ હિન્દુ છે. વડાપ્રધાન પોતે પણ એક હિન્દુ છે, તો પછી હિન્દુઓને જોખમ કોનાથી છે? તેટલુ જ નહી તેણે આગળ ટ્વીટ કરી કે આપણા દેશનાં રાષ્ટ્રપતિ અને ઉપરાષ્ટ્રપતિ પણ હિન્દુ છે.